ELS MOROS RECUPEREN EL CASTELL D'ALAQUÀS EN LA TRADICIONAL CONQUESTA
13/09/2024

# ELS MOROS RECUPEREN EL CASTELL D'ALAQUÀS EN LA TRADICIONAL CONQUESTA

*   13/09/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=22243

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22243%2F0&title=Ajuntament%20d%27Alaqu%C3%A0s.%20Premsa.ELS%20MOROS%20RECUPEREN%20EL%20CASTELL%20D%27ALAQU%C3%80S%20EN%20LA%20TRADICIONAL%20CONQUESTA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22243/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22243/16092024whatsapp_image_2024-09-13_at_12_16_29_24__Form_4.jpg)](https://www.alaquas.org/ficheros/documentos/2024/2/22243/16092024whatsapp_image_2024-09-13_at_12_16_29_24__Form_10.jpg "<a href='https://www.alaquas.org/ficheros/documentos/2024/2/22243/16092024whatsapp_image_2024-09-13_at_12_16_29_24__Form_10.jpg' target=_blank><i class='fa fa-external-link' aria-hidden='true'></i>.ELS MOROS RECUPEREN EL CASTELL D'ALAQUÀS EN LA TRADICIONAL CONQUESTA</a>")

L'Associació de Moros i Cristians Perolers d'Alaquàs celebrarà la tradicional Entrada el dissabte 14 de setembre

Alaquàs és enguany mora. El Castell d’Alaquàs va ser recuperat ahir dijous 12 de setembre per les tropes mores en la tradicional Conquesta del Castell organitzada per l’Associació Moros i Cristians Perolers d’Alaquàs. Una gran quantitat de veïnes i veïns van gaudir de l’espectacle medieval celebrat a la plaça de la Constitució amb gran èxit.

Els diferent bàndols, el cristià que va realitzar la seua desfilada pel Carrer Major, i el moro que ho va fer per l’avinguda Miguel Hernández, van trobar-se a la plaça de la Constitució on es va escenificar la lluita entre els guerrers d’ambdós bàndols.

Una batalla encarnada a peu amb espases va donar la victòria al bàndol moro. Una vegada acabada la lluita, Nacho Espinosa i Susana Navarro, els capitans de la Capitania Mora, Comparsa Nazaríes, van fer una entrada triomfal al Castell, anunciant la recuperació d’Alaquàs. El bàndol cristià va estar representat per la  Capitania Cristiana Mossàrabas, capitanejada per Robert Brull i Paqui Muñoz.

**Entrada dels Moros i Cristians**

El dissabte 14 de setembre serà el dia gran de l’Associació de Moros i Cristians Perolers d’Alaquàs. A les 18:30 hores de la vesprada se celebrarà la tradicional Entrada en què les comparses recorreran els carrers de la ciutat a ritme de música. L’Entrada eixirà des del Castell d’Alaquàs i comptarà amb destacats espectacles per part dels boatos de les Capitanies. L’acte finalitzarà a la porta de l’Ajuntament on, després de l’arribada de cada capitania, es dispararà un castell de focs d’artifici.